ગત માર્ચ માસમાં હોળીની રાત્રિએ ભોઇ અને કોળી સમાજ વચ્ચે માથાકુટ થયા બાદ અવારનવાર છમકલા ચાલુ રહેલ છે. અત્યાર સુધીમાં બંને જૂથ દ્વારા સામસામી ચાર ફરિયાદો નોંધાવાઈ છે. ગત રાત્રિનાં હોમગાર્ડઝમાં ફરજ બજાવતા અતુલ ગોંડલીયાએ નોંધાવેલી ફરિયાદ અનુસાર મહેશ ઉર્ફે મુનીયો કોળી, સતિષ ઉર્ફે સત્યો કોળી, સુનિલ કોળી, જયકિશન ઉર્ફે જેકી કોળી, અમિત કોળી, વિશાલ કોળી, આકાશ કોળી, લાલો કોળી, મુકલો કોળી, પરેશ કોળી, પ્રવિણ ઉર્ફે પપલો, સંજય ગુજરાતી, કાના કોળી તેમજ બીજા ૧પ થી ર૦ શખ્સોના ટોળા સામે સોડાબોટલનો મારો ચલાવી પોતાની પત્નીની આંખ ફોડી નાખી મનુષ્યવધ કરવાનો પ્રયાસ કર્યો હતો. પોલીસે કલમ ૩૦૮, ૩ર૬, પ૦૪, ૩૩૮, ૧૪૩, ૧૪૭, ૧૪૮, ૧૪૯ મુજબ ગુન્હો નોંધ્યો છે. આ હુમલા વેળાએ રીક્ષા, બાઇક, છોટા હાથી જેવા વાહનોનો પણ કચ્ચરઘાણ વાળી નખાયો હતો. પોલીસ વડા પ્રદીપ સેજુલ, એલ.સી.બી.,એસ.ઓ.જી., સિટી એ સહિતનો કાફલો આ વિસ્તારમાં દોડી ગયો હતો અને આરોપીઓને ઝડપી લેવા ચક્રો ગતિમાન કર્યા છે.